## **Anexa 3.2.1 - Componenta 1. Sistemul de management al apei**

|  |  |
| --- | --- |
| **PNRR** | **PODD** |
| **Pilonul I. Tranziția Verde I.1 Sistemul de management al apei**  **Buget: 1.884 mil. Euro din care solicitat în cadrul PNRR: 1.884 mil. Euro** | **Prioritatea 2. Dezvoltarea infrastructurii de apă și apă uzată și tranziția la o economie circulară**  **P2 Buget:** *2.130.000.000 euro FEDR, 407.800.000 FC* |
| *Investiții în sistemele de apă și apă uzată*   1. **Extinderea sistemelor de apă și canal în localități aflate în aglomerări mai mari de 2000 de locuitori echivalenți (l.e),** prioritizate prin Planul accelerat de conformare cu Directivele europene 2. **Colectarea apelor uzate în aglomerările mai mici de 2000 de l.e.** care împiedică atingerea unei stări bune a corpurilor de apă și / sau afectează arii naturale protejate 3. **Sprijinirea conectării populației cu venituri mici la rețelele de alimentare cu apă și canalizare existente.** | **Acțiunea 2.1 Investiții în sectorul apei și apei uzate, pentru a îndeplini cerințele directivelor de mediu.**   1. Proiecte integrate de dezvoltare a sistemelor regionale de apă și apă uzată în aglomerări mai mari de 2000 l.e. 2. Sprijin pentru consolidarea suplimentară și extinderea operatorilor regionali astfel încât sa se dezvolte capacitatea acestora de a realiza investițiile pentru conformare 3. Măsuri de sprijin pentru consolidarea capacității instituționale a instituțiilor implicate   ***Beneficiari:*** *Asociațiile de Dezvoltare Intercomunitară prin Operatorii Regionali (OR) de Apă finanțați prin POS M si POIM, iar pentru operațiunile de consolidare a capacității administrative a actorilor din sector vor fi eligibili operatori regionali, ADI, ANRSC, MMAP, MS (Institutul de Sănătate Publică), AM PODD* |
| Toate măsurile propuse prin PNRR pentru sectorul de apă și apă uzată sunt complementare intervențiilor prevăzute a fi realizate în cadrul PODD și totodată contribuie la obiectivele strategice ale sectorului și anume atingerea țintelor de conformare, creșterea sustenabilității operatorilor regionali și asigurarea accesului la apă și canalizare pentru populația vulnerabilă. Astfel:   * Prin PODD sunt realizate toate investițiile aferente sistemelor regionale de apă-canal în aglomerările mai mari de 2000 l.e., în timp ce: * Prin PNRR se acordă finanțare – în completare - doar pentru finalizarea/ extinderea rețelelor existente din aglomerările de peste 2000 l.e. dotate cu stații de epurare, cu scopul de a fi colectate toate apele uzate și de a se asigura un grad de conformare cât mai ridicat la nivel național până în 2026. În acest caz, complementaritatea cu proiectele regionale de apă și canalizare finanțate prin POIM 2014 – 2020 și PODD 2021-2027 va fi verificată la nivel de proiect de investiții, pentru fiecare investiție propusă, printr-un protocol care va fi încheiat între MMAP și MIPE (similar Protocol MIPE-MADR 2014-2020). * Investițiile pentru aglomerările sub 2000 l.e. și măsura de susținere a conectării familiilor şi persoanelor singure cu venituri reduse la sistemul public de alimentare cu apă şi de canalizare propuse prin PNRR sunt complementare acțiunilor prevăzute prin PODD. | |
| **Investiții de adaptare la schimbări climatice**  **I.4** Adaptarea la schimbările climatice prin automatizarea și digitalizarea echipamentelor de evacuare și stocare a apei la acumulări existente pentru asigurarea debitului ecologic și creșterea siguranței alimentării cu apă a populației și reducerea riscului la inundații, prin:   1. **Reabilitarea liniilor de apărare existente în conformitate cu Directiva Inundații și cu Strategia Națională pentru Managementul Riscului la Inundații** în zonele în care s-au produs cele mai multe deversări și breșe în liniile de apărare împotriva inundațiilor în ultimii 7 ani. 2. **Reabilitarea acumulărilor existente care necesită intervenții de urgență** pentru exploatarea în condiții de siguranță   I.5 **Dotarea adecvată a administrațiilor bazinale pentru monitorizarea infrastructurii, prevenirea și gestionarea situațiilor de urgență (**utilaje pentru acces și intervenție în teren accidentat, echipamente pentru realizarea drumurilor provizorii și șenilate amfibii pentru acces și transportul sacilor / digurilor mobile în zone greu accesibile, drone dotate cu senzori LIDAR/FLIR/fotogrametrie, tehnologii geoelectrorezistive/georadar a corpurilor digurilor, precum și infrastructură hardware și software)  I**.6 Realizarea cadastrului apelor, prin achiziționarea unui DTM/DSM unitar** la nivel național, realizat din informații satelitare și prin crearea de instrumente și baze de date active, care să permită extragerea semiautomată și digitizarea albiilor minore și a infrastructurii vizibile  **I.7 Investiții în modernizarea sistemelor de desecare-drenaj care deservesc zonele expuse riscului de inundații**  **1.8.** **Extinderea rețelei naționale de observații din cadrul Sistemului Meteorologic Integrat Național (SIMIN) cu** ***300 de stații meteorologice automate și autonome de suprafață și 100 de stații agrometeorologice,*** în scopul creșterii capacitații de avertizare a populației cu privire la fenomenele de vreme severa imediata (de tip nowcasting) si a gradului de realizare al prognozelor meteorologice, ceea ce va duce la diminuarea sau prevenirea efectelor acestor fenomene, context în care investițiile prevăzute se încadrează și in lista de priorități ale Planului de Management al Riscului la Inundații. | **Prioritatea 4. Promovarea** **adaptării la schimbările climatice şi managementul riscurilor**  **P4 Buget:** *390.000.000 FEDR*  **Acțiunea 4.1** **Managementul inundațiilor și al secetei**  Investițiile din PODD vor viza managementul riscurilor generate de inundații și secetă si reducerea impactului acestora asupra populaţiei, proprietății și mediului, prin următoarele **tipuri majore de intervenții/măsuri**:   * **amenajarea complexă a bazinelor hidrografice prin utilizarea cu prioritate a infrastructurii verzi** sau prin adaptarea, construirea ori reabilitarea infrastructurii existente de gospodărire a apelor și îmbunătățiri funciare adaptate la noile practici UE, inclusiv cele privind asigurarea conectivităţii laterale şi/sau transversale a râului; * **dezvoltarea infrastructurii de monitorizare, avertizare şi alarmare a fenomenelor hidro-meteorologice severe (secetă)** pentru evaluarea și gestionarea durabilă a resurselor naturale, inclusiv activităţi în scopul conştientizării publice; * consolidarea capacității adminsitrative pentru asigurarea implementării directivelor europene în domeniu.   *Potențiali* ***beneficiari*** *sunt: Ministerul Mediului, Apelor si Pădurilor, Administrația Națională Apele Române (ANAR), Administrația Națională de Meterologie, ROMSILVA, Agenţia Naţională de Îmbunătăţiri Funciare, parteneriate între instituțiile publice centrale cu rol în gestionarea inundațiilor, precum și cu ONG-urile și alte structuri cu o anumită specializare în domeniul ecologic, care pot să asigure expertiza necesară pentru implementarea măsurilor de tip non-structural, APL.*  **Acțiunea 4.2 Combaterea eroziunii costiere** pentru a asigura finalizarea proiectului major ”Reducerea eroziunii costiere FAZA II” ( fiind protejată o lungime de coastă de 7,3 km și mărită suprafața plajelor cu 60,66 ha)  *Beneficiarul acestei acțiuni este ANAR (prin Administrația Bazinală de Apă Dobrogea Litoral).* |
| În cadrul PODD se finanțează combaterea riscului de secetă și combaterea riscului de eroziune costieră, priorități care nu se regăsesc în PNRR, fiind asigurată astfel complementaritatea la nivel de domeniu finanțat.  În ceea ce privește managementul inundațiilor, se asigură complementaritatea intervențiilor în infrastructură la nivel de tip de intervenții, având în vedere că prin PNRR sunt adresate prioritățile de reabilitare și intervenții pe termen scurt, care răspund riscurilor majore imediate, iar prin PODD se vor finanța proiecte integrate care cuprind cu prioritate componente de infrastructură verde și răspund unor priorități de reabilitare pe termen mediu. Investițiile în echipamentele care vizează realizarea cadastrului apelor, dotarea administrațiilor bazinale cu utilaje de intervenție, modernizarea sistemelor de desecare – drenaj sunt complementare echipamentelor achiziționate la nivel de proiect PODD și cu echipamentele PODD care vizează avertizarea riscului de secetă. | |